Kriseramte AaB Ishockey er tilbage på sejrskurs. Søndag vandt AaB bundkampen mod Herlev med 5-1. Det var AaBs anden sejr i træk over et af de andre bundhold.

AaB kan igen vinde på isen. Herlev voldte ikke de røde de store problemer. AaB vandt kampen i Aalborg med 5-1, og hjemmeholdet sad på begivenhederne allerede fra starten. Sejren betyder, at AaB nu igen i allerhøjste grad er med i kampen om den sjette og sidsteplads i slutspillet.